PPKE BTK

**PÁZMÁNY SZENIOR EGYETEM**

2022 tavaszi szemeszter

**jelenléti kurzus**

**A magyar őstörténet régészeti kutatásának legújabb eredményei**

*Tudományág:* történelem

A magyarság elődeinek története a mai magyar identitás szerves részét alkotja. A téma tudományos alapokon nyugvó kutatása, illetve az újabb eredmények folyamatos bemutatása ezért a magyar tudományosság alapvető feladata. A Pázmány Péter Katolikus Egyetem 2017-ben önálló tanszéket adott a téma kutatásának és a jövő szakemberképzéséhez Magyar Őstörténeti és Honfoglalás kori Régészeti Tanszék néven. A PPKE BTK a magyarság eredetének hazai kutatási központjává vált, elsősorban külföldi forrsáfeltáró régészeti expedíciók szervezésével. Az előadássorozat ennek munkának a legújabb eredményeit mutatja be, a magyar őstörténetről eddig ismert képben elhelyezve. Az előadások tematikus rendben, tudományterületenként foglalják össze a tudnivalókat, a régészet esetében pedig szélesebb időrendi és földrajzi kitekintéssel. Részletes bemutatásra kerülnek a vitatott kérdések és elméletek, illetve az előadó rámutat, hogy melyek a téves és tudománytalan megközelítések, és melyek a jövőre vonatkozó perspektivikus kutatási lehetőségek.

Az előadások **csütörtöki** napokon 17 órakor kezdődnek.

|  |  |  |
| --- | --- | --- |
| Dátum | A kurzus előadásai | Előadó |
| Március 3. | Mi is az a magyar őstörténet?  Tudományos és tudománytalan módszertani megközelítések, avagy hogyan tehetünk fel kérdéseket helyesen arról, amit nem tudunk | Dr. Türk Attila |
| Március 10. | “Hol az az ásó, amelyik ezt megerősíti?” A régészet szerepe és lehetőségei | Dr. Türk Attila |
| Március 17. | Nyelvtörténet és néptörténet. Az írott források és a források kritikája | Dr. Türk Attila |
| Március 24. | A természettudományos módszerek őstörténeti szerepéről. Bioarcheológia: lehetőség vagy kényszer? | Dr. Türk Attila /  Dr. Mende Balázs Gusztáv |
| Március 31. | Őstörténetünk legkorábbi időszaka | Dr. Türk Attila |
| Április 7. | Levédia és/vagy Etelköz. A vándorlás időszaka | Dr. Türk Attila |
| Április 28. | „Verecke híres útján.” A honfoglalás földrajzi és időrendi keretei | Dr. Türk Attila |
| Május 5. | A honfoglalás kori anyagi műveltség kutatásának újabb eredményei I. | Dr. Türk Attila |
| Május 12. | A honfoglalás kori anyagi műveltség kutatásának újabb eredményei II. | Dr. Türk Attila |
| Május 19. | A kalandozó hadjáratok történeti megítélése európai kitekintésben. | Dr. Türk Attila |
| Május 26. | Hagyományőrzés, avagy a tudományos rekonstrukciók szerepe. Összefoglalás, záródolgozat | Dr. Türk Attila |